section_heading: Chicago Bulls
paragraph_text: Izabran je kao drugi izbor NBA drafta 2001. od strane Los Angeles Clippersa, koji su neposredno prije drafta mijenjali prava u Chicago Bullse u zamjenu za bivšeg novaka godine Eltona Branda.<ref>Prijelazni rok za košarkaše NBA lige (30/10/01) Bullsi su namjeravali Chandlera pridodati srednjoškolskoj zvijezdi Eddyju Curryju i stvoriti tzv. Twin Towerse. Međutim, oba su igrača imali značajne uspjehe tijekom igranja za Bullse, ali su rijetko igrali skupa. U Chandlerovom slučaju, problemi s leđima mučili su ga tijekom cijele karijere, a posebno tijekom sezone 2003./04. Ipak, iako je bio drugi izbor drafta pomalo je razočarao jer nije ispunio sav svoj visoki potencijal. Tijekom ranog dijela svoje karijere dolazio je u svađe s Brendanom Haywoodom iz Washington Wizardsa i Amar'eom Stoudemireom iz Phoenix Sunsa. Kasnije, iako je rjeđe ulazio u svađe s NBA igračima, Chandler se počeo mučiti s osobnim pogreškama, zbog čega je imao ograničenu minutažu.